**Kršćanska desnica**, **hrišćanska desnica** ili jednostavno **religiozna desnica** je termin koji se koristi–poglavito u Sjedinjenim Državama–da opiše desničarsku kršćansku frakciju i/ili pokret kojeg karakteriziraju snažno zagovaranje društveno konzervativnih politika. Kršćanski konzervativizam uglavnom teži tome da se biblijska učenja i vrijednosti primijene na politiku i američku kulturu tvrdnjama da se radi o vrijednostima koje su nadahnute od Boga te da stoga moraju imati veću vrijednosti i važnost od državnih i/ili međunarodnih zakona i prava te politika.

U SAD-u, kršćanska desnica je neslužbena koalicija okupljena u skupinu bijelih, evangelističkih protestanata uz ne uvijek dosljednu potporu konzervativnih katolika. Kršćanska desnica crpi dodatnu potporu od konzervativnih protestanata, mormona pa i Židova. Ovaj pokret vuče korijene iz američke politike 1940-ih, te je bio osobito utjecajan tijekom 1970-ih. Prema procjenama, 1999. je oko 20% Amerikanaca bilo pod utjecajem kršćanske desnice. Kršćanska desnica promovira konzervativne stavove, kao što su uvođenje školskih molitvi, učenje inteligentnog dizajna, zabranu istraživanja matičnih stanica, homoseksualnosti, kontracepcije, abortusa i pornografije.

Iako se ovaj termin uglavnom primjenjuje na SAD–poglavito na njen jug, tzv. biblijski pojas–slični pokreti su se pojavili i u drugim kršćanskim državama, kao što su Kanada, Nizozemska, Irska i Australija. U nedavno vrijeme, crkva i kršćanski krugovi su se sve više počeli miješati u politiku i u Hrvatskoj i Mađarskoj.

Usprkos tome, konzervativna desnica povezana sa ultra-ortodoksnom religijom koja se protivi društvenim promjenama i razvoju nije jedinstven slučaj samo u kršćanstvu, već postoje slični slučajevi i kod drugih religija, pa se povremeno koriste i termini "islamska desnica" i "židovska desnica".

Vidi još
--------

* Religiozna desnica
* Klerikalizam
* Klerofašizam

Izvori
------

1. 1 2  William Martin (1999). „The Christian Right and American Foreign Policy". *Foreign Policy* **114** (1). DOI:10.2307/1149591. JSTOR 1149591.
2. ↑  Schweber, Howard. „The Catholicization of the American Right". The Huffington Post.  Wikiquote
*„In the past two decades, the American religious Right has become increasingly Catholic ... Meanwhile, in the realm of actual politics, Catholic politicians have emerged as leading figures in the religious conservative movement."*
3. ↑  Mark D. Regnerus, David Sikkink, Christian Smith (1999). „Voting with the Christian Right: Contextual and Individual Patterns of Electoral Influence". *Social Forces* **77** (4). DOI:10.1093/sf/77.4.1375.
4. ↑  Suzanne Goldenberg (7.2. 2005). „Religious right fights science for the heart of America". Guardian.
5. 1 2  Laurie Goodstein (12.8. 2001). „Abortion Foes Split Over Plan On Stem Cells". New York Times.
6. ↑  Emily Bazelon (11.3. 2014). „What the religious right really thinks of birth control". Slate.com.
7. ↑  Muriel Porter (26.2. 2005). „God under Howard: The rise of the religious right in Australia". The Age. Arhivirano iz originala na datum 2016-03-04. Pristupljeno 2015-10-29.
8. ↑  „Biskupi vjernicima: Ne glasajte za SDP i HNS". Index.hr. 31.10. 2003.
9. ↑  „Novi mađarski ustav potiče svjetonazor kršćanske desnice?". Metro Portal. 25.4. 2011.

Eksterni linkovi
----------------

* Stephen D. Johnson, Joseph B. Tamney. „The Christian Right and the 1980 Presidential Election". *Journal for the Scientific Study of Religion* **21** (2). DOI:10.2307/1385498. JSTOR 1385498.
* Zrinka Bertović Skračić (15.7. 2015). „Stvari koje kršćanska desnica čini zato što je 'Bog rekao da su O.K.'". express.hr.